joelniklaus/EU_Wikipedias huggingface dataset:
Daniel Olin (televisio-ohjelma)

Daniel Olin oli Ylen tuottama ja lähettämä ruotsinkielinen keskustelutelevisio-ohjelma. Keskusteluohjelmassa toimittaja Daniel Olinin vieraana oli viikoittain vaihtuva kiinnostava ja yhteiskunnallisesti merkittävä henkilö. Keskustelu käsitteli vieraan elämää, uraa ja henkilökohtaisia kokemuksia. Ensimmäinen ohjelma lähetettiin 6.4.2019 ja viimeinen 17.4.2022.

Jaksot

Lähteet

Aiheesta muualla 

 Daniel Olin Yle Areenassa

Suomalaiset keskusteluohjelmat
Ruotsinkieliset televisio-ohjelmat
Curtis Jones

Curtis Julian Jones (s. 30. tammikuuta 2001 Liverpool, Englanti) on englantilainen jalkapalloilija, joka edustaa Englannin Valioliigassa pelaavaa Liverpoolia. Hän on pelipaikaltaan keskikenttäpelaaja.

Seurajoukkueura 
Liverpoolissa syntynyt ja kasvanut Jones on Liverpoolin oma kasvatti. Hän liittyi seuran junioriakatemiaan vuonna 2010.

Jones teki debyyttinsä Liverpoolin edustusjoukkueessa 7. tammikuuta 2019 FA Cup-ottelussa Wolverhampton Wanderersia vastaan. Hän pelasi ottelussa 70 minuuttia.

Jones pelasi kaudella 2019–2020 ensimmäistä kertaa 25. syyskuuta 2019 Englannin liigacupin ottelussa Milton Keynes Donsia vastaan. Liverpool voitti ottelun 2–0 ja Jones valittiin ottelun parhaaksi pelaajaksi.

Ensimmäisen maalinsa miesten tasolla Jones teki 5. tammikuuta 2020 FA Cupin kolmannen kierroksen derby-ottelussa Evertonia vastaan. Hänestä tuli myös kuukautta myöhemmin kaikkien aikojen nuorin Liverpoolin kapteeni toimiessaan kapteenina FA Cupin ottelussa Shrewsbury Townia vastaan. Jones pelasi kaudella 2019–2020 Valioliigassa kuusi ottelua voittaen Liverpoolin riveissä seuran historian ensimmäisen Valioliigan mestaruuden.

Heinäkuussa 2020 Jones allekirjoitti Liverpoolin kanssa vuoteen 2025 ulottuvan jatkosopimuksen.

Maajoukkueura 
Jones on vuodesta 2016 lähtien edustanut useita eri Englannin juniorimaajoukkueita. Hän pelasi myös vuonna 2021 alle 21-vuotiaiden EM-kilpailuissa kolmessa ottelussa Englannin jäädessä turnauksessa alkulohkonsa viimeiseksi.

Saavutukset 
Liverpool

 Englannin Valioliiga: 2019–2020
 FA Cup: 2021–2022
 Englannin liigacup: 2021–2022
 Seurajoukkueiden maailmanmestaruus: 2019

Lähteet 

Englantilaiset jalkapalloilijat
Vuonna 2001 syntyneet
Elävät henkilöt
Häntäkolmikolkka

Häntäkolmikolkka (Gouania longispicata) on paatsamakasvien (Rhamnaceae) heimoon kuuluva kasvilaji. Se on liaanimainen kasvi, joka kasvaa ja kiipeilee usein muun kasvillisuuden päällä. Sen lehdet ovat soikeita ja laidoiltaan hienosahalaitaisia. Lehtien suonet ovat lehtien yläpinnoilta painuneita ja alapinnoilta koholla. Kukinnot ovat pitkiä ja monikukkaisia terttuja ja kukat ovat väriltään kermanvalkoisia. Hedelmät ovat kooltaan 6 × 11 mm ja hieman mehukkaita sekä kolmisiipisiä.

Häntäkolmikolkkaa kasvaa luonnossa Afrikan keski- ja itäosissa, Aasian eteläosissa, Intian valtameren saarilla, Havaijilla sekä Amerikoissa.

Häntäkolmikolkkaa on käytetty Afrikassa lääkekasvina useisiin erilaisiin vaivoihin. Mbuti-pygmit ovat antaneet lapsilleen häntäkolmikolkan murskatuista lehdistä ja vedestä valmistettua juomaa, jotta lapset kasvaisivat vahvoiksi. Ugandassa häntäkolmikolkan lehtiä on puolestaan käytetty vatsakipujen hoitoon. Häntäkolmikolkka on myös vuorigorillojen suosimaa ravintoa.

Lähteet

Aiheesta muualla 
 Laji.fi: Häntäkolmikolkka (Gouania longispicata)

Paatsamakasvit
Lääkekasvit
Oikeuden Yhteiskunta

Amerikan Oikeuden Yhteiskunta () (JSA), lyhyemmin Oikeuden Yhteiskunta, on supersankariryhmä, joka esiintyy Amerikkalaisissa DCn sarjakuva-albumeissa. Ryhmän loivat Sheldon Mayer ja Gardner Fox. Oikeuden Yhteiskunta esiintyi ensimmäisen kerran All Stars Comics -lehden kolmannessa numerossa vuonna 1940, ollen sarjakuvien ensimmäinen supersankariryhmä. Oikeuden Yhteiskunnan alkuperäisiä jäseniä ovat Tohtori Kohtalo, Hourman, Aave, Sandman, Atomi, Salama, Vihreä Lyhty ja Haukkamies.

Oikeuden Yhteiskunta oli alun perin suosittu, mutta sen jälkeen kun supersankarisarjakuvien suosio hiipui 1940-luvun lopulla, JSA:n seikkailut päättyivät otsikon numerolla 57 (maaliskuu 1951). Sarjakuvakirjojen hopeakaudella DC Comics kehitti Oikeuden Yhteiskunnalle uusia jäseniä ja yhdisti monet heistä uuteen tiimiin, Justice League of Americaan. Muut Oikeuden Yhteiskunnan jäsenet pysyivät poissa sarjakuvista kymmenen vuoden ajan, kunnes Jay Garrick esiintyi Barry Allenina, hopeakauden vastineenansa, The Flashin numerossa 123 (syyskuu 1961). Oikeuden Yhteiskunta perustettiin olemassaolevaksi "Earth-Twolle" ja Oikeuden Puolustajat "Earth-Onelle", eri versioille maasta, jotka sijaitsevat eri universumeissa. Tämä mahdollisti joukkueiden vuosittaiset poikkiulotteiset ryhmittymät vuosina 1963–1985. Uusissa sarjoissa, All-Star Squadron, Infinity, Inc. ja uusi All-Star Comics, esiteltiin JSA, heidän lapsensa ja heidän perillisensä. Nämä sarjat tutkivat ikääntymisen, sukupolvien välisiä eroja ja kontrasteja kultakauden ja myöhempien aikakausien välillä.

Vuoden 1985 Crisis on Infinite Earths -sarjakuvatarina yhdisti kaikki yrityksen erilaiset vaihtoehtoiset todellisuudet yhdeksi, mikä sijoitti Oikeuden Yhteiskunnan toisen maailmansodan aikaiseksi edeltäjäksi yrityksen nykyaikaisille hahmoille. JSA-sarja julkaistiin vuosina 1999–2006 ja Justice Society of America -sarja 2007–2011. Osana DC Comicsin vuoden 2011 koko kuukausittaisten kirjasarjansa uudelleenjulkaisua, nimetön versio tiimistä ilmestyy sarjakuvajulkaisuissa Earth 2 Vol 1 (2012–2015), Earth 2 World's End (2014–2015) ja Earth 2: Society (2015–2017).

Televisio
Oikeuden Yhteiskunta on esiintynyt kahdessa DCn sarjassa. Arrowversen Legends of Tomorrowssa, jossa ryhmä esiintyi parissa jaksossa. Oikeuden Yhteiskunta on pääosassa vuoden 2020 sarjassa Stargirl, jossa uuden sukupolven sankarit jatkavat vanhempiensa jalanjäljissä Oikeuden Yhteiskunnassa. Stargirlissa Oikeuden Yhteiskunnan jäseniä ovat Courtney Whitmore, Beth Chapel / Dr. Midnite, Rick Tyler / Hourman sekä Yolanda Montez / Wildcat.

Lähteet 

DC-universumin supersankariryhmät
Chilenviinipalmu

Chilenviinipalmu (Jubaea chilensis) on Jubaea-sukuun kuuluva palmukasvilaji. Se on kotoisin Etelä-Amerikan lounaisosista ja on endeeminen pienellä alueella keski-Chilessä 29°55'S ja 35°22'S leveyspiirien välisellä alueella Kordillieerien läntiseltä puolelta rannikolta. Se on ainoa endeeminen palmu Chilessä.

Pitkään oletettiin, että Pääsiäissaarelta sukupuuttoon kuollut palmu kuului tähän sukuun; kuitenkin vuonna 2008 John Dransfield asetti sen kiistanalaisena omaan sukuunsa Paschalococos.

Kasvuympäristö 
Lajia esiintyy suojaisten syvennyksien mikroilmastoissa rannikkoalueilla. Lajin tyypillinen kasvupaikka on hiekkainen, hyvin vettä läpäisevä maaperä, nahkealehtisessä metsässä ja/tai pensaikkoisessa ympäristössä. Kasvualue ulottuu merenpinnasta 1 400 metrin korkeuteen.

Maailman suurin sisällä kasvanut yksilö oli Kew Gardensin chilenviinipalmu, jonka henkilökunta joutui kaatamaan, koska se kasvoi kasvihuoneen kattoon. Yli 2 600:sta tunnetusta palmulajista, chilenviinipalmu on toiseksi massiivisin, ja sen ohittaa vain etiopianpalmyrapalmu.

Käyttö 
Lehtiä käytetään korien punomiseen ja hedelmät ovat syötäviä. Palmun mahlaa voidaan käyttää palmuviinin ja palmusiirapin valmistukseen. Toisin kuin muut palmut, joista mahlaa voidaan valuttaa, täytyy chilenviinipalmu kaataa mahlan saamiseksi.

Suojelu 
Laji on osittain suojeltu Chilessä. Viimeisen 300 vuoden aikana lajin populaatio on supistunut noin 50 % ihmisväestön ja laidunmaiden kasvamisen seurauksena. Nykyään lajille suurimman uhan luovat ilmastonmuutos, kasvanut metsäpaloriski, elinalueen pirstaloituminen, kaupungistuminen, haitalliset vieraslajit ja siementen käyttö ihmisravinnoksi. Laji on nykyään erittäin uhanalainen. Maailmanlaajuisesti lajia on jäljellä arviolta noin 120 000 yksilöä.

Historia 
Charles Darwin tutki lajia käydessään Chilessä vuonna 1832 HMS Beaglen toisella matkalla.

Darwin totesi palmusta:

Lähteet

Palmukasvit
Women’s Tag Team Championship

Women’s Tag Team Championship on yhdysvaltalaisessa World Wrestling Entertainment -nimisessä painiorganisaatiossa Raw:n ja SmackDownin naisten joukkuemestaruus. Se otettiin käyttöön 24. joulukuuta vuonna 2018. Naisten osuus WWE organisaatiossa oli kasvanut ja haluttiin uudistaa organisaatiota uudella mestaruusvyöllä. Vuoteen 2021 asti mukana olivat myös NXT:n naiset, kunnes heille luotiin oma NXT Women's Tag Team Championship- mestaruus. Aikaisemminkin on ollut käytössä naisten joukkuemestaruus WWF Women's Tag Team Championship, mutta kyseinen mestaruus lakkautettiin jo vuonna 1989.  Ensimmäisenä naisten joukkuemestaruuden voitti  The Boss 'n' Hug Connection
(Bayley and Sasha Banks). Tällä hetkellä mestarit ovat Damage CTRL:n (Dakota Kai ja Iyo Sky), jotka voittivat mestaruuden toisen kerran Crown Jewel - tapahtumassa.

Mestaruusvyön historia

Lista yhteenlasketuista mestaruuskausista

Tiiminä

Painijana

Viittaukset

Lähteet
Virallinen naisten joukkumestaruuden historia
Wrestlingdatan tiedot joukkuemestaruudesta

Showpaini
Suojasää (romaani)

Suojasää on ukrainalais-venäläisen kirjailijan Ilja Ehrenburgin romaani, joka ilmestyi 1954. Kirjan on suomentanut Ulla-Liisa Heino, ja suomennoksen on julkaissut vuonna 1963 Karisto.

Teoksesta on saanut nimensä Neuvostoliiton historian suojasää, Stalinin jälkeisen ajan Nikita Hruštšovin kauden lyhyt vapaampi vaihe. Ehrenburg koettelee teoksessaan sananvapauden rajoja.

Romaanin päähenkilö on insinööri Dmitri Korotejev, jonka onnettoman rakkauden kohde on naimisissa oleva Lena. Kolmas päähenkilö on Lenan mies, tehtaanjohtaja Ivan Žuravlev. Tarina on ulkoisesti hidastempoinen. Tarinan päätteeksi Žuravlev kutsutaan pääkaupunkiin, josta hän ei enää palaa. Kertomuksessa pitkät monologit sisältävät Neuvostoliiton historian kiellettyjä aiheita.

Lähteet

Venäläiset romaanit
Vuoden 1954 kirjat
Penny Mordaunt

Penelope Mary ”Penny” Mordaunt (/ˈmɔːdənt/; s. 4. maaliskuuta 1973) on brittiläinen konservatiivipuolueen poliitikko, joka on toiminut Yhdistyneen kuningaskunnan alahuoneen jäsenenä vuodesta 2010 lähtien sekä alahuoneen johtajana ja Lord President of the Councilina syyskuuta 2022 lähtien. Aiemmin hän on toiminut kansainvälisen kehityksen ministerinä vuosina 2017–2019, puolustusministerinä vuonna 2019 sekä kauppa-asiain apulaisministerinä vuosina 2021–2022.

Mordaunt opiskeli filosofiaa Readingin yliopistossa. Opiskeluaikanaan hän toimi yliopiston ylioppilaskunnan puheenjohtajana. Vuoden 2005 parlamenttivaaleissa Mordaunt oli ehdolla alahuoneeseen Portsmouth Northin vaalipiiristä, mutta hävisi työväenpuolueen ehdokkaalle Sarah McCarthy-Frylle. Vuoden 2010 vaaleissa hänet valittiin alahuoneeseen Portsmouth Northin vaalipiiristä. 

Vuosina 2014–2015 Mordaunt toimi pääministeri David Cameronin hallituksessa desentralisaatiosta vastaavana parlamentaarisena alivaltiosihteerinä. Vuosina 2015 hän toimi asevoimista vastaavana apulaisministerinä ja vuosina 2016–2017 vammais-, työ- ja terveysasiain apulaisministerinä. Vuosina 2017–2019 hän toimi kansainvälisen kehityksen ministerinä ja vuosina 2018–2019 myös nais- ja tasa-arvoasiain apulaisministerinä. Toukokuusta heinäkuuhun 2019 hän toimi puolustusministerinä. Vuosina 2020–2021 hän toimi paymaster generalina eli käytännössä salkuttomana ministerinä.

Vuoden 2016 EU-kansanäänestyksessä Mordaunt kannatti brexitiä eli Yhdistyneen kuningaskunnan eroa Euroopan unionista.

Pääministeri Boris Johnsonin ilmoitettua eroavansa pääministerin ja konservatiivipuolueen puheenjohtajan viroista Mordaunt asettautui ehdolle puheenjohtajavaaliin. 13. heinäkuuta 2022 pidetyllä vaalin ensimmäisellä kierroksella Mordaunt sai 67 ääntä konservatiivipuolueen kansanedustajilta ja sijoittui toiseksi Rishi Sunakin jälkeen. Hän eteni viidennelle kierrokselle, jossa hän sai 105 ääntä, vähemmän kuin kaksi muuta jäljellä ollutta ehdokasta, Rishi Sunak ja Liz Truss, joten hän tippui pois kisasta. Hän ilmaisi myöhemmin tukensa Liz Trussille. Syyskuussa 2022 pääministeri Truss nimitti Mordauntin alahuoneen johtajaksi ja Lord President of the Counciliksi.

Lähteet 

Vuonna 1973 syntyneet
Elävät henkilöt
Yhdistyneen kuningaskunnan ministerit
Hans Hækkerup

Hans Hækkerup (3. joulukuuta 1945 – 22. joulukuuta 2013) oli tanskalainen sosiaalidemokraattinen poliitikko. Hän istui kansankäräjillä vuosina 1979–1981 ja 1984–2001 sekä toimi Tanskan puolustusministerinä vuosina 1993–2000.

Lähteet

Aiheesta muualla

Tanskan puolustusministerit
Vuonna 1945 syntyneet
Vuonna 2013 kuolleet
WWE SmackDown Tag Team Championship

WWE SmackDown Tag Team Championship on yhdysvaltalaisessa World Wrestling Entertainment -nimisessä painiorganisaatiossa Smackdown nimisen brändin miesten joukkuemestaruus. Se on toinen miesten joukkuemestaruusvöistä ja vastaavanlainen löytyy Raw brändissä Se otettiin käyttöön 23. elokuuta vuonna 2016. Smackdown vyöt on väriltään siniset ja Rawin ovat punaiset. Uudet vyöt korvasivat aikaisemman WWE Tag Team Championship - vyöt, josta molempien brändien miehet ottelivat. WWE Tag Team Championshipin uudelleennimettiin Raw Tag Team Championship mestaruudeksi samalla säilyttäen aikaisemmat tilastot.  Ensimmäisenä miesten Smackdown joukkuemestaruuden voittivat Heath Slater ja Rhyno. Tällä hetkellä joukkuemestarit ovat The Usos (Jey Uso and Jimmy Uso), jotka ovat hallinneet mestareina jo yli 360 päivää. Heillä on myös hallussaan Rawin joukkuemestaruus tällä hetkellä.

Mestaruusvyön historia

Lista yhteenlasketuista mestaruuskausista

Tiiminä

Painijana

Lähteet
Virallinen miesten Smackdown joukkuemestaruuden historia
Wrestlindatan tilastot Smackdown joukkuemestaruuksista
Showpaini
Reni

Reni () on satamakaupunki Etelä-Ukrainan Odessan alueen lounaiskulmassa. Reni sijaitsee Izmajilin piirissä Tonavan pohjoisrannalla; vastarannalla on Romania ja kaupungin länsi- ja luoteispuolella sijaitsee puolestaan Moldova. Renistä on maanteitse noin 300 kilometriä koillisessa sijaitsevaan aluekeskus Odessaan.  Ukrainan tilastokeskus arvioi Renin asukasluvuksi 18 011 (1.1.2021).

Reni oli aiemmin Renin piirin (38 600 asukasta, 2005) hallintokeskus, mutta heinäkuussa 2020 Ukrainan piirijakoa uudistettiin. Tällöin Renistä tuli osa laajentunutta Izmajilin piiriä.

Lähteet

Aiheesta muualla

 (Port of) Reni, Ukraine  (cogoport.com)
 Renin kaupungin epävirallinen sivusto  (reni.od.ua)

Odessan alueen kaupungit
Izmajilin piiri
Intianpuuvilla

Intianpuuvilla  (Gossypium herbaceum) on puuvillalaji, joka on kotoisin Saharan eteläpuolisen Afrikan ja Arabian puolikuivilta alueilta, missä se kasvaa edelleen monivuotisina pensaina. Intianpuuvillaa viljellään tekstiilituotantoon, ihmisravinnoksi (öljy) sekä rehuksi. Sillä on myös potentiaalisia lääketieteellisiä käyttökohteita.

Kuvaus 
Intianpuuvillalla on korkeat varret, jotka kasvavat noin 60 - 180 senttimetriä korkeiksi, joissa on leveät, karvaiset lehdet. Kasvin tuottamat kukat ovat pieniä, keltaisia ja niiden keskiosa on violetti.
Kypsänä ja lämpimällä säällä kukkakapseli halkeaa ja paljastaa tiukasti puuvillaan kääriytyneet siemenet. Kasvin tuottama puuvilla on lyhyttä, noin viisi senttimetriä pitkää, joka on tiukasti siemeneen kiinnittynyt. Puuvillakuidut kasvavat siemenen pinnasta, ja ne voidaan erotella siitä joko käsin tai koneellisesti. Irrallista kuitua kutsutaan nukaksi. Kuidut koostuvat lähes puhtaasta selluloosasta. Tyypillinen tuotto on noin 340 kiloa hehtaarilta.

Käyttö 
Puuvillanukan pääasiallinen käyttötarkoitus on vaatetekstiilien valmistus. Kuidut kehrätään langoiksi ja ne kudotaan kankaiksi. Puuvillaa kankaana arvostetaan sen mukavien, hengittävien ominaisuuksien, kestävyyden, ja helpon värjäämisen vuoksi.

Lajin villien populaatioita käytetään paikallisesti kehräämiseen tai lääkkeenä.

Levantissa intianpuuvillan siemeniä on käytetty ruoan, rehun ja öljyn lähteenä. Puuvillansiemenet sisältävät jopa 20 % ölyä ja 20 % proteiineja, mikä tekee niistä potentiaalisesti hyvän ravinnonlähteen. Kuitenkin pienet rauhaset, kasvin kaikissa osissa, juuria luukuunottamatta, joita on erityisesti siemenissä, sisältävät myrkyllisiä kemikaaleja, erityisesti polyfenoliyhdistettä Gossypolia. Gossypoli on erittäin myrkyllistä eläimille, ja on osa kasvin puolustusmekanismia. Se voi aiheuttaa vakavia kasvu- ja kehityshäiriöitä ihmisille ja kotieläimille, erityisesti yksimahaisille eläimille. Tästä syystä öljyn tai kokonaisten siementen käyttö ihmisravinnoksi on riippuvaista gossypolin poistamisesta kuumentamalla tai muulla menetelmällä. Puuvillasiemenestä uutettua gossypolia voidaan käyttää miesten ehkäisyvälineenä, mutta se voi aiheuttaa peruuttamatonta hedelmättömyyttä toistuvan käytön jälkeen. Laboratoriorotilla tehdyissä kokeissa se on kyennyt keskeyttämään varhaisen raskauden.

Lähteet

Viitteet 

Malvakasvit
Servance-Miellin

Servance-Miellin on Ranskassa Haute-Saônen departementissa Bourgogne-Franche-Comtén alueella sijaitseva kunta. Se sijaitsee Ognonjoen varrella, noin 22 kilometriä Luren kaupungista koilliseen.

Servance-Miellinin kunta muodostettiin 1. tammikuuta 2017. Tällöin kaksi kuntaa Miellin ja Servance yhdistyivät.

Vuodelta 1689 peräisin olevassa Neitsyt Marian taivaaseenastumisen kirkossa on barokkityylinen alttaritaulu 1700-luvulta sekä lasimaalauksia 1900-luvulta. Vuonna 1906 rakennettu kunnantalo toimii myös kouluna. Keskuspaviljongin pohjoisosassa on tyttökoulu ja eteläosassa poikakoulu. Kunnan alue kuuluu osittain 220 neliökilometrin tasankoon nimeltään Plateau des mille étangs. Tätä 1000 lammen tasankoa kutsutaan myös ”Pikku-Suomeksi” (Petite Finlande).

Lähteet

Aiheesta muualla 

Haute-Saônen kunnat
Semiprofessio

Semiprofessio on varsinaista professiota muistuttava ammattikunta, joka ei kuitenkaan kaikilta osin täytä professiolle asetettuja määritelmiä. Semiprofessioammatit saattavat esimerkiksi vaatia lyhyemmän koulutuksen kuin mitä varsinaisiin professioammatteihin edellytetään, tai ammatin harjoittajalle uskottu vastuu saattaa olla varsinaista professioammattia vähäisempää. Monet semiprofessiot ovat ammattikuntia, jotka työssään lähinnä avustavat professioammatin harjoittajia. Esimerkiksi hammaslääkäriä avustavat suuhygienistit tai lääkäriä avustavat sairaanhoitajat saatetaan mieltää semiprofessioiksi.

Semiprofessiota muista ei-professionaaleista ammattikunnista erottaa puolestaan esimerkiksi ammattikunnan pyrkimys luoda oma tieteenala ammattikunnan yhteiskunnallisen ja ammatillisen aseman vahvistamiseksi. Esimerkiksi hoitaja-ammatin kohdalla hoitotieteen voidaan ajatella olevan tämän kaltainen sairaanhoitaja-ammatin professioasemaa tukeva tieteenala. Usein oikeutta harjoittaa semiprofessioammattia  myös säädellään lailla varsinaisten professioammattien tapaan.

Lähteet 

työ
Chris Baldo

Chris Baldo (oik. Christian Henri Baldauff, 24. kesäkuuta 1943 – 24. tammikuuta 1995) oli luxemburgilainen laulaja. Baldo edusti Luxemburgia Eurovision laulukilpailussa 1968 duettona Sophie Garelin kanssa kappaleella Nous vivrons d'amour. Duo sijoittui jaetulle 11. sijalle 17 kilpailijan joukosta.

Diskografia

EP:t
Chante encore (1967)
Nous vivrons d'amour (1968, duo Sophie Garelin kanssa)

Singlet
Julia / Sag' Ihr nichts davon (1963)
Sans vous / Viens (1963)
Dans tes yeux / Chaque fois (1964)
Wenn du mich liebst / Blue Train (1964)
Ce soir / Viens près de moi (1965)
Ich bin nicht schuld an deinen Tränen / Leer ist mein Haus (1966)
Extrablatt / Schwarz auf weiß (1967)
Solange du weißt, daß es Wunder gibt / Die schönen Augen von Michelle (1968)
Nous vivrons d'amour / Ton visage (1968, duo Sophie Garelin kanssa)
Living for Your Love / Arretez-vous a Saint Michel (1968)
All unsere Liebe / Schau nicht zurück (1969)
Eine Urlaubsliebe (Amour de vacances) / Meiner Mutter Bild (Le portrait) (1969)
Ohne deine Liebe / Alle Träume, die ich träumen kann (1969)
Où tombent les pleurs...? / Écrit sur le sable (1970)
Hey Girl / Françoise (1971)
'Je ne sais plus / Si douces et si gentiles
Tant d'amour partout / Simplement

Lähteet

Luxemburgilaiset laulajat
Luxemburgin euroviisuedustajat
Vuoden 1968 euroviisuedustajat
Vuonna 1943 syntyneet
Vuonna 1995 kuolleet
Yellowman

Winston Foster (s. 1956) , joka tunnetaan paremmin taiteilijanimellä Yellowman, on jamaikalainen reggae- ja dancehall-DJ, joka tunnetaan myös nimellä King Yellowman. Hän oli suosittu Jamaikalla 1980-luvulla, ja useat silloin julkaistut kappaleet vakiinnuttivat hänen maineensa.

Diskografia

Studioalbumit

Live-albumit

Kokoelmat

Videot

Lähteet

Aiheesta muualla 

 Yellowmanin kotisivut

Jamaikalaiset reggaelaulajat
Elävät henkilöt
Vuonna 1956 syntyneet
Albiinot
Finkensilta

Finkensilta on rakenteilla oleva raitioliikenne- ja kevyen liikenteen silta Helsingissä, joka yhdistää Nihdin Korkeasaareen. Se on osa Kruunusillat-hanketta yhdessä Merihaansillan ja Kruunuvuorensillan kanssa. Sillan arvioidaan valmistuvan vuonna 2025. Raitioliikenteen on määrä alkaa vuonna 2027, mutta toistaiseksi ei ole varmaa, voiko sen avata pyöräilylle ja jalankululle aiemmin.

Finkensillasta tulee 293 metriä pitkä ja 18 metriä leveä. Kevyen liikenteen väylien korkeus sillan keskivaiheilla on korkeimmillaan 9,7 metriä merenpinnasta, ja sillan alituskorkeus on 6,9 metriä. Se on tyypiltään jatkuva jännitetty betoninen palkkisilta, jossa on kuusi välitukea. Sillalle tulee kaksi raitiovaunuraidetta, kaksi jalkakäytävää ja kaksisuuntainen pyörätie. Sillalla ei sallita moottoriliikennettä, mutta hälytysajoneuvot voivat käyttää sitä pelastustehtävissä.

Finkensilta on nimetty Korkeasaaren eläintarhan ensimmäisen jääkarhun, Finken mukaan.

Lähteet

Aiheesta muualla 

 Työmaakamera Nihdistä Mustikkamaan ja Korkeasaaren suuntaan

Helsingin sillat
Palkkisillat
Raitiosillat
Betoniarkkitehtuuri
Rakenteilla olevat rakennukset ja rakennelmat
Katriina Wright

Katriina Wright (s. 4. helmikuuta 2003) on suomalais-yhdysvaltalainen pikajuoksija, joka kilpailee pääasiassa 400 metrin juoksussa.

Urheilu-ura 

Heinäkuussa 2022 Wright kertoi edustavansa maajoukkuetasolla Suomea. Toukokuussa hän oli juossut ajan 52,60, josta tuli 19-vuotiaiden naisten ikäluokan Suomen ennätys ja Wrightista samalla Suomen kaikkien aikojen tilaston seitsemänneksi nopein nainen 400 metrin matkalla. Wright edustaa Suomea elokuussa 2022 alle 20-vuotiaiden MM-kilpailuissa Calissa.

Henkilökohtaiset ennätykset
 100 m: 12,04 (Eugene 2.4.2022)
 200 m: 24,08 (Eugene 2.4.2022)
 400 m: 52,60 (Eugene 15.5.2022)
 800 m: 2.08,93 (Eugene 23.4.2022)

Yksityiselämä 

Wright on asunut San Diegossa ja opiskellut Eugenessa pääaineenaan psykologia. Hänellä on Yhdysvaltain ja isänsä suvun kautta Suomen kaksoiskansalaisuus. Hänellä on myös kenialaistaustaa.

Lähteet

Viitteet 

Suomalaiset pikajuoksijat
Vuonna 2003 syntyneet
Elävät henkilöt
Kone (muusikko)

Kone on suomalaisessa Lordi-yhtyeessä soittava muusikko ja yhtyeen kitaristi. Hän liittyi Lordiin keväällä 2022, kun yhtyeen alusta asti mukana ollut kitaristi Amen jätti yhtyeen toukokuussa 2022. Koneen ensimmäiset keikat Lordin kanssa oli Kuopion ja Vantaan Rock In The City -festivaalikiertueen keikoilla kesäkuussa 2022.

Lähteet 

Lordin jäsenet
Merihaansilta

Merihaansilta on  Helsingin Sörnäisiin rakenteilla oleva raitio- ja kevyen liikenteen silta, jonka on tarkoitus yhdistää Merihaka Nihtiin. Se on osa Kruunusillat-hanketta yhdessä Finkensillan ja Kruunuvuorensillan kanssa. Merihaansillan rakentaminen aloitettiin syksyllä 2022, ja sen suunnitellaan avautuvan raitioliikenteelle vuonna 2027. Rakentaminen aloitettiin noin vuotta Finkensiltaa ja Kruunuvuorensiltaa myöhemmin, koska Merihaansillan valmistumisaikataulu on sidoksissa Hanasaaren voimalaitoksen toiminnan päättymiseen. Maatukien ja työsillan rakentaminen aloitettiin samaan aikaan Merihaassa ja Nihdissä.

Sillan pituudeksi tulee 422 metriä. Suunniteltu alikulkukorkeus 2,5 metriä tekee sillasta varsin matalan. Nihdin päätyyn rakennetaan nosturien avulla avattava osuus, jota voidaan käyttää poikkeustapauksissa. Merihaansilta on tyypiltään teräsbetoninen jatkuva laattasilta, jota on kuvailtu laiturimaiseksi. Sillalle tulee kaksi raitiovaunuraidetta, kaksi jalkakäytävää ja kaksisuuntainen pyörätie. Sillalla ei sallita moottoriliikennettä, mutta hälytysajoneuvot voivat käyttää sitä pelastustehtävissä.

Hiilisatamansilta 
Merihaansillan suunnittelussa ja rakentamisessa on varauduttu ylimääräiseen haaraan, Hanasaareen ulottuvaan Hiilisatamansiltaan, joka lähtisi Merihaansillan kupeesta läheltä Hakaniemenrantaa. Liitoskohdassa on varaus liikennevaloille ja suojatielle. Hiilisatamansilta ei kuitenkaan kuulu Kruunusillat-hankkeeseen eikä sen rakentamisesta ole tehty päätöstä. Silta olisi tarkoitettu vain pyöräliikenteelle ja jalankulkijoille.

Lähteet 

Helsingin sillat
Laattasillat
Rakenteilla olevat rakennukset ja rakennelmat
Sörnäinen
Raitiosillat
Altti Majava

Altti Majava (8. helmikuuta 1932 Posio – 12. kesäkuuta 2022 Helsinki) oli suomalainen valtiotieteiden lisensiaatti, dosentti. Hän toimi Liberaalisen kansanpuolueen puheenjohtajana 1997–2000.

Lähteet 

Liberaalisen kansanpuolueen puheenjohtajat
Suomalaiset liberaalit poliitikot
Vuonna 1932 syntyneet
Vuonna 2022 kuolleet
Uusi Hakaniemensilta

Uusi Hakaniemensilta on Helsingissä rakenteilla oleva teräsrunkoinen tieliikennesilta, joka ylittää Siltavuorensalmen. Se korvaa vuonna 1961 rakennetun vanhan Hakaniemen sillan. Kruunusillat-allianssi aloitti sillan rakennustyöt helmikuussa 2022, ja sen odotetaan aukeavan liikenteelle aikaisintaan loppuvuodesta 2024. Uuden sillan valmistuttua nykyinen huonokuntoinen silta puretaan sen vierestä.

Uusi silta on nykyistä matalampi ja yhdistyy Hakaniemenrantaan samassa tasossa, ja nykyiset suuret ajorampit Sörnäisten rantatien päästä puretaan. Näiden muutosten suunnitellaan palvelevan kevyttä liikennettä ja parantamaan maisemaa. 1960-luvulla erilaisten moottoritiesuunnitelmien lomassa rakennettu vanha silta ei vastaa nykynäkemystä kaupunkisuunnittelusta. Vapautuville alueille Hakaniemenrantaan tulee täydennysrakentamista ja uutta julkista rantaa.

Sillan pituudeksi tulee 230 metriä ja sen alikulkukorkeudeksi 4,7 metriä. Sillalle tulee kaksi ajokaistaa molempiin suuntiin ja yhdistyminen katuverkkoon toteutaan valo-ohjattuina liittyminä. Ajoradan molemmille puolille toteutetaan jalkakäytävä ja pyörätie. Kaupungin katusuunnitelma­luonnoksissa uudelta sillalta pääsisi pohjoisen suunnasta Kruununhaan Silta­vuoren­rantaan. Nykyisin silta viettää pohjois–eteläsuunnassa vain Pohjoisrantaan, eikä Siltavuorenrantaan pääse kääntymään. Siltavuorenranta on tarkoitus rakentaa uudelleen ja siirtää etelämmäksi lähemmäs asuintaloja. Sillan molempiin päihin rakennetaan kevyen liikenteen alikulut, jotta rantareitti pysyy yhtenäisenä.

Lähteet 

Helsingin sillat
Rakenteilla olevat rakennukset ja rakennelmat
Kallio
Kruununhaka
Suomen tieliikennesillat
Kampintorni

Kampintorni on Helsingin Kampissa osoitteessa Fredrikinkatu 48 sijaitseva 11-kerroksinen toimistorakennus. Risto-Veikko Luukkosen suunnittelema rakennus edustaa tyyliltään modernismia, ja se valmistui vuonna 1962 osana Autotalon korttelia.

Tontilla oli aiemmin sijainnut linja-autotalleina toimineita matalia varastorakennuksia. Eteläisen Rautatiekadun puoleiset tontit omisti SOK:n alainen vakuutusyhtiö Pohja-Yhtymä. Uuden talon rakentamista varten perustettiin vuonna 1960 Pohja-Yhtymälle tytäryhtiö Kampintorni Oy. Rakennus valmistui vuonna 1962, neljä vuotta vieressä sijaitsevan Pohjantalon jälkeen. Kampintornin julkisivu oli alun perin verhoiltu 25 millimetrin paksuisilla vaaleilla marmorilaatoilla. 2000-luvulla hissiaulojen uusimisen lisäksi julkisivu remontoitiin, sillä marmorilaatat olivat käyristyneet ja halkeilleet. Ne korvattiin hiotuilla valkobetonisilla elementeillä, jotka valettiin erikoisvalmisteisilla muoteilla. Fredrikinkadun puoleinen kaksikerroksinen liikeosa on päällystetty mustalla graniitilla.

Rakennuksen tunnettu maamerkki on sen katolla pyörivä autovalmistaja Mercedes-Benzin tunnus. Valaistu tunnus on halkaisijaltaan 4,5 metriä, ja se on sijainnut paikallaan jo rakennuksen valmistumisesta asti. Se on historiansa aikana kaatunut kahdesti myrskytuulten voimasta. Sen pyörintäkoneisto huollettiin vuodenvaihteessa 2016.

Lähteet 

Helsingin rakennukset ja rakennelmat
Kamppi
Modernistinen arkkitehtuuri
Toimistorakennukset
Oona Jääskeläinen

Oona Jääskeläinen (s. 2003) on suomalainen jalkapalloilija, pelipaikaltaan hyökkääjä. Hän edustaa Kansallisessa liigassa pelaavaa Helsingin Palloseuraa, jonne hän siirtyi HFA Märskystä. Jääskeläisen kasvattajaseura on Puotinkylän Valtti.

Jääskeläinen on edustanut Suomea alle 19-vuotiaiden tyttöjen maajoukkueessa. Ottelussa Viroa vastaan marraskuussa 2021 hän teki 20 minuutin aikana kahdeksan maalia. Suomi voitti ottelun 15–0.

Lähteet 

Suomalaiset jalkapalloilijat
Vuonna 2003 syntyneet
Andezeno

Andezeno () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 2 029 asukasta.

Lähteet

Aiheesta muualla

Torinon metropolikaupungin kunnat
Pohjantalo

Pohjantalo on Helsingin Kampissa osoitteessa Runeberginkatu 5 sijaitseva 11-kerroksinen toimistorakennus. Armas Lehtisen suunnittelema rakennus edustaa tyyliltään modernismia, ja se valmistui vuonna 1958 osana Autotalon korttelia. Sen itäpuolella sijaitsee suunnilleen samankokoinen Kampintorni, joka valmistui neljä vuotta myöhemmin.

Tontilla oli aiemmin sijainnut linja-autotalleina toimineita matalia varastorakennuksia. Eteläisen Rautatiekadun puoleiset tontit omisti SOK:n alainen vakuutusyhtiö Pohja-Yhtymä. Uuden talon rakentamista varten perustettiin vuonna 1957 Pohja-Yhtymälle tytäryhtiö Kakskulma Oy. Rakennus valmistui vuonna 1958.

Pohjantalon arkkitehtuuri on viereistä Autotaloa hillitympää, mutta sen rakennusmateriaalit ovat olleet suhteellisen laadukkaita. Siinä ovat 1950-luvulle tyypilliset nauhaikkunat, ja sen julkisivu on koristettu kellertävillä marmorilaatoilla, ja Runeberginkadun puolella eloksoidulla alumiinilla. Katutason julkisivu on verhoiltu graniitilla. Tornitalon katolla on ullakkokerros, joka sisältää muun muassa hissin konehuoneen.

Lähteet 

Helsingin rakennukset ja rakennelmat
Kamppi
Modernistinen arkkitehtuuri
Toimistorakennukset
Louis Hynes

Louis Oliver Hynes (s. 9. lokakuuta 2001 Oxford) on englantilainen lapsinäyttelijä. Hänet tunnetaan parhaiten pääroolistaan Klaus Baudelairen roolissa Netflix-sarjassa Surkeiden sattumusten sarja, joka jatkui vuosina 2017–2019. Hän näytteli myös Vladia Hulu-sarjan The Great ensimmäisellä kaudella vuonna 2020.

Nuoruus ja yksityiselämä 
Louis Hynes syntyi ja kasvoi Oxfordissa, Englannissa, keskimmäisenä kolmesta lapsen.  Hynes soittaa bassokitaraa, kun hän ei näyttele.  Hän asuu vanhempiensa Andrew ja Lisa Hynesin, vanhemman veljensä Milon ja nuoremman sisarensa Laran kanssa aivan Oxfordin ulkopuolella.  Maaliskuussa 2020 hän ajeli päänsä livenä Instagramissa kerätäkseen rahaa The Trussell Trustille, brittiläiselle ruokapankkiverkostolle. 
Hynes seurusteli vuoden näyttelijä Amybeth McNultyn kanssa, ennen kuin pari erosi vuonna 2022.

Ura 
Hynes aloitti uransa arvostetussa esityksessä Franzlin roolissa Intermezzossa, jonka on tuottanut Bruno Ravella Garsington Operassa.  Hän näytteli Young Alaricia History Channelin sarjassa Barbarians Rising.  Vuodesta 2017 vuoteen 2019 hän näytteli Klaus Baudelairea kolmella kaudella Netflixin mysteeridraamassa Surkeiden sattumusten sarja.  Heinäkuussa 2017 hän esiintyi uudessa The Saint -sovituksessa, joka julkaistiin Netflixissä.  Hän näytteli nuoren Simon Templarin roolia.  Se kuvattiin vuonna 2013. Vuonna 2019 Louis oli ehdolla Young Artist Award -palkinnon saajaksi.  Vuonna 2020 hän esiintyi Hulu-sarjassa The Great.  Yhdessä The Great -sarjan pääosien kanssa hän oli ehdolla Screen Actors Guild Award -palkinnon saajaksi komediasarjan yhtyeen erinomaisesta suorituksesta vuonna 2021.

COVID-19-karanteenin aikana hän aloitti podcastin nimeltä "Louis' Lockdown Lowdown".  Vieraina ovat olleet Amybeth McNulty, Declan McKenna ja Elle Fanning.

Englantilaiset näyttelijät
Vuonna 2001 syntyneet
Kaukana mielettömästä maailmasta

Kaukana mielettömästä maailmasta (Far from the Madding Crowd) on Thomas Hardyn romaaniin perustuva, John Schlesingerin ohjaama brittiläinen draamaelokuva vuodelta 1967. 1800-luvun puolenvälin Lounais-Englannin maaseudulle sijoittuvassa tarinassa Batsheba Everdene (Julie Christie) on dorsetilaisen maatilan ainoa perijä, jota miehet liehittelevät. Keskeisiä miesrooleja näyttelevät Alan Bates, Peter Finch ja Terence Stamp. Upeista maisemistaan kehuttu elokuva on kuvattu 70 millimetrin filmille.

Vastaanotto

National Board of Review of Motion Pictures palkitsi elokuvan ja Peter Finchin roolisuorituksen vuoden parhaina omissa sarjoissaan.. Richard Rodney Bennett oli Oscar-ehdokkaana elokuvan musiikista. Bafta-ehdokkuuksia saivat Nicolas Roeg kuvauksesta ja Alan Barrett puvustuksesta.

Helsingin Sanomien Paula Talaskivi näki elokuvassa tuoreeltaan ”jylhää voimaa, salaperäistä kohtalokkuutta, selkeytymättömien ja ristiriitaisten tunteitten kuohua, epätavallisia ihmistyyppejä ja -luonteita sekä poikkeuksellista ballaadinomaista kauneutta”. Saman lehden Mikael Fränti kirjoitti elokuvan televisioesityksen alla vuonna 1980 sen tavoittavan erinomaisesti 1800-luvun englantilaisen maaseutuympäristön sykkeen, mutta kuvaavan henkilöiden taustoja ja Thomas Hardyn alkuperäistarinan teemoja kovin ulkokohtaisesti. ”Schlesinger tarjoaa huimaavan kauniita jaksoja, maiseman ja luonnon verevää kuvallista taltiointia, mutta niissä on kyllä joskus itsetarkoituksellisuuden makua.”

Uudempi versio
Tanskalainen Thomas Vinterberg ohjasi tarinasta 2010-luvulla uuden englanninkielisen elokuvaversion, jonka suomenkielinen nimi on Kaukana maailman menosta (2015).

Lähteet

Vuoden 1967 brittiläiset elokuvat
John Schlesingerin ohjaamat elokuvat
Romaaneihin perustuvat elokuvat
Urho Lanamäki

Urho Albinus Lanamäki (21. maaliskuuta 1890 Alavus – 22. heinäkuuta 1959) oli suomalainen liikemies, talousneuvos ja ampumaurheilun harrastaja.

Lanamäen vanhemmat olivat ratavartija Salomon Lanamäki ja Maria Sofia Härkönen. Hän valmistui Suomen liikemiesten kauppaopistosta vuonna 1915.

Lanamäki oli Vaasa Oy:n toimitusjohtajana 1915–1959. Hän oli Teräs Oy:n johtokunnan jäsen 1950–1959, Vaasan messujen johtokunnan puheenjohtaja 1946–1959, Rautatiekirjakauppa Oy:n johtokunnan jäsen 1944–1959, Vaasan Sähkö Oy:n johtokunnan jäsen 1943–1950, vakuutusyhtiö Tarmon hallintoneuvoston jäsen 1944–1959, Graafisen teollisuusliiton hallituksen jäsen vuodesta 1934, Sanomalehtien liiton johtokunnan jäsen 1928-1959 sekä Vaasan käsityö- ja tehdasyhdistyksen puheenjohtaja 1946–1948. Hän sai talousneuvoksen arvon 1941.

Lanamäki oli Vaasan kaupunginvaltuuston jäsenenä 1939–1944 ja kaupunginhallituksen jäsenenä 1943–1948. Hän oli Vaasan ampujain johtokunnan puheenjohtaja 1927–1937, Pohjanmaan ampujaliiton sihteerinä 1927–1940 ja puheenjohtaja 1934–1952 sekä Suomen ampujainliiton liittohallituksen jäsenenä 1927–1950.

Lanamäki toimi syksyllä 1917 Vaasan suojeluskunnan sihteerinä. Suomen sisällissodan aikana hän oli Vaasan suojeluskunnan 3. komppanian vääpeli, osallistui Vaasan valtaukseen ja oli Satakunnan rintamalla Lavialla ja Suodenniemellä. Sodan jälkeen hän aloitti ampumaharrastuksen pienoiskiväärillä Vaasa-lehden toimituksesta kootussa joukossa, jossa oli mukana myös muun muassa Vaasan Jaakkoo, Kosti Könni ja Lenni Laakso.

Lanamäki oli naimisissa 1920–1950 Julia Maria Blomqvistin kanssa. Avioeron jälkeen hän meni naimisiin 1951 Marianne Ruth Karisjoen kanssa.

Lähteet 

Suomalaiset liikemiehet
Vaasan kaupunginvaltuutetut
Suomen sisällissodan valkoiset
Suomalaiset ampujat
Vuonna 1890 syntyneet
Vuonna 1959 kuolleet
Checkmate (Itzy)

Checkmate on Itzyn viides EP. Se julkaistiin JYP Entertainmentin ja Republic Recordsin kautta 15. heinäkuuta 2022. EP sisältää seitsemän kappaletta, mukaan lukien singlen ”Sneakers”. EP:stä julkaistiin kuusi eri fyysistä versiota, viisi perusversiota ja yksi rajoitettu painos. 

Yhtyeen samanniminen kiertue alkaa elokuussa 2022.

Kaupallinen menestys 
31. lokakuuta 2022 uutisoitiin että EP on myynyt yli miljoona kappaletta Circle Chartin mukaan (entinen Gaon Chart).

Kappaleet

Vastaanotto 
EP:tä ennakkotilattiin 720 665 kappaletta.
Albumi on noussut Billboard 200 listalla kahdeksannelle sijalle.

Lähteet 

Vuoden 2022 EP:t
Itzyn albumit
Artemis Fowl (elokuva)

Artemis Fowl on Kenneth Branaghin ohjaama elokuva vuodelta 2020. Se perustuu Eoin Colferin samannimiseen kirjaan vuodelta 2001, ja sen ovat käsikirjoittaneet Hamish McColl ja Conor McPherson. Elokuva yhdistelee fantasiaa ja scifiä, ja sen oli alun perin tarkoitus ilmestyä elokuussa 2019, mutta se siirrettiin kevääseen 2020. Koronaviruspandemian vuoksi elokuva julkaistiin elokuvateattereiden sijasta suoratoistopalvelu Disney+:aan Yhdysvalloissa 12. kesäkuuta 2020, ja Suomessa 6. marraskuuta 2020. Pääroolia Artemis Fowlia esittää Ferdia Shaw.

Lähteet

Aiheesta muualla 
 

Vuoden 2020 yhdysvaltalaiset elokuvat
Disney+-alkuperäiselokuvat
Lastenkirjoihin perustuvat elokuvat
Yhdysvaltalaiset tieteiselokuvat
Sanna Kurronen

Sanna Kurronen (s. 1982 Espoo) on suomalainen ekonomisti.

Hänen erityisosaamisalueitaan ovat muiden muassa Suomen talouspolitiikka, rahoitussektorin rooli taloudessa ja Venäjän talous.

Kurronen väitteli valtiotieteiden tohtoriksi Helsingin yliopiston kansantaloustieteen laitokselta vuonna 2017. Väitöskirjassaan hän tutki rahoitussektorin toiminnan vaikutusta raaka-ainekiroukseen.

Kurronen on työskennellyt Danske Bankissa, Pohjola Pankissa, OKOssa ja Suomen Pankissa. Vuosina 2014–2020 hän työskenteli pankkiekonomistina Nordeassa makrotalousanalyysin ja valuuttamarkkinoiden parissa. Hän aloitti EVA:n ekonomistina maaliskuussa 2020. 

Vuodesta 2020 lähtien hänen toimintansa on herättänyt laajempaa huomiota. Kurronen on tullut tunnetuksi kärkeviksikin yltyvistä kannanotoistaan. Hän on saanut aikaan keskustelua esimerkiksi kirjoittamalla polttomoottoriautojen arvon alenemisesta liikenteen sähköistyessä.

Kurrosen mukaan suomalaisten työuria tulisi pidentää niin alusta, keskeltä kuin lopustakin. Kotihoidon tuki olisi hänen mukaansa syytä poistaa ja ansiosidonnaista työttömyysturvaa heikentää, jotta työnteko olisi nykyistä houkuttelevampaa. Eläkeikä olisi nostettava 65:sta 67:ään vuoteen.

Kurronen siirtyy EVA:sta Suomen Pankin Rahapolitiikka- ja tutkimusosastolle vanhemmaksi ekonomistiksi syyskuussa 2022 .

Kurrosen puoliso on ammatiltaan sisätautilääkäri. Heillä on kolme lasta. He asuvat Espoossa.

Lähteet

Aiheesta muualla 

 https://twitter.com/KurronenS Twitter-tili
 Natural Resources and Finance Väitöskirja

Suomalaiset taloustieteilijät
Kasarmikatu 21

Kasarmikatu 21 on Helsingin Kaartinkaupungissa, Kasarmitorin laidalla sijaitseva seitsenkerroksinen toimistorakennus, joka valmistui vuonna 2017. Sen on suunnitellut arkkitehti Antti-Matti Siikala ja rakentanut YIT. Rakennuksen omistaa yhdysvaltalainen kiinteistösijoitusyhtiö Hines. Nykyisen rakennuksen tilalta purettiin 1960-luvulla valmistuneet rakennusviraston toimistotalot.

Kasarmikatu 21:n julkisivua koristaa vaalea kalkkikivi ja suuret ikkunat. Sen keskiössä on katettu seitsenkerroksinen sisäpiha. Rakennus edustaa nykyarkkitehtuuria, ja on mittakaavaltaan merkittävä uudisrakennus Helsingin keskustassa.

Historia 
Ensimmäinen osoitteessa Kasarmikatu 21 sijainnut rakennus oli Carl Ludvig Engelin suunnittelema koulurakennus, joka valmistui 1830-luvulla. Vuonna 1918 se siirtyi kaupungin rakennusviraston käyttöön, mutta kaksikerroksinen rakennus kävi pian liian pieneksi. Vuonna 1961 sen tilalle rakennettiin Lauri Pajamiehen suunnittelema modernistinen toimistotalo. Kaupunki hankki omistukseensa myös viereisen Pohjoisen Makasiinikatu 9:n tontin, johon valmistui kolme vuotta myöhemmin toimistotalon lisäosa.

2010-luvulla virastorakennukset päätettiin purkaa, sillä ne olivat huonossa kunnossa. Purkaminen aloitettiin helmikuussa 2016, ja se kesti viisi kuukautta. Uusi Kasarmikatu 21 -toimistorakennus valmistui tontille joulukuussa 2017.

Kuvia

Lähteet 

Helsingin rakennukset ja rakennelmat
Kaartinkaupunki
Toimistorakennukset
Lessolo

Lessolo () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 1 772 asukasta.

Lähteet

Aiheesta muualla

Torinon metropolikaupungin kunnat
Arvid Bremer

Arvid Zebor Bremer (13. marraskuuta 1870 Sääksmäki – 18. helmikuuta 1948 Porvoo) oli suomalainen virkamies, kauppias,  yritysjohtaja ja maanviljelijä, joka sai kauppaneuvoksen arvonimen.

Bremerin vanhemmat olivat ratainsinööri Hugo Raimund Bremer, Viktor Zebor Bremerin poika, ja Olga Josefina von Bonsdorff ja puoliso vuodesta 1901 Signe Amanda Svartström. Bremer kävi kuusi luokkaa oppikoulua Helsingin ruotsinkielisessä reaalilyseossa 1881–1887 ja valmistui Helsingin kauppakoulusta 1888. Hän oli konttoristi J. E. Cronvallilla Helsingissä, harjoittelija Valtionrautateiden liikenneosastolla, Perkjärvellä rautatieaseman sähköttäjä vuodesta 1892 ja toinen kirjuri 1897–1899, Haminan yksityisen rautatien Metsäkylän aseman asemapäällikkö 1899–1905, SOK:n pääkonttorin valvoja Helsingissä vuodesta 1905 ja Viipurissa konttorin hoitaja 1906–1915 sekä Savo-Karjalan Tukkuliikeen toimitusjohtaja 1915–1940. Bremer oli myös puutavarakauppias ja omisti maatiloja, muun muassa Sännäsin tilan Karjaalla, jota hän viljeli vuodesta 1940. Bremer sai kauppaneuvoksen arvonimen 1928.

Lähteet

Suomen suuriruhtinaskunnan virkamiehet
Suomalaiset kauppiaat
Suomalaiset yritysjohtajat
Suomalaiset maanviljelijät
Kauppaneuvokset
Vuonna 1870 syntyneet
Vuonna 1948 kuolleet
Vuoden 2022 Atlantin hurrikaanikausi

Vuoden 2022 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimetään Atlantilla 1. kesäkuuta – 30. marraskuuta 2022. Virallisen kauden rajat on asetettu kaudelle jonka aikana esiintyy 97% hurrikaaneista. Yksittäisiä tapauksia on kauden ulkopuolellakin. Nimet valitaan esiintymisjärjestyksessä etukäteen julkaistulta listalta, jossa nimet alkavat englanninkielisten aakkosten mukaisessa järjestyksessä A=Alex, B= Bonnie, ...

NOAA on ennustanut toukokuussa, että La Niña-ilmiön ja keskimääräistä lämpimämpien merivesien takia kaudesta tulee jälleen keskimääräistä aktiivisempi, 14–21 nimettyä myrskyä, joista 6–10 hurrikaania, joista 3–6 voimakasta hurrikaania.

Lähteet

Aiheesta muualla
Guillaume Lejean

Guillaume Marie Lejean (1. helmikuuta 1824 Plouégat-Guérand, Finistère – 2. helmikuuta 1871 Plouégat-Guérand) oli ranskalainen tutkimusmatkailija.

Guillaume Lejean syntyi maanviljelijäperheeseen. Hän työskenteli hallintovirkailijana, harrasti historiaa ja maantiedettä, toimi lehtimiehenä ja Alphonse de Lamartinen sihteerinä. Lejean liittyi Ranskan maantieteelliseen seuraan ja lähti vuonna 1857 ensimmäiselle matkalleen Moldovaan, Valakiaan ja Bulgariaan. Napoleon III:n hallitus myönsi hänelle rahoituksen yhteensä seitsemälle tutkimusretkelle.

Lejean tutki Niilin yläjuoksua vuosina 1860–1861. Vuonna 1862 hänet nimitettiin Ranskan varakonsuliksi Massawaan. Hänen tehtävänään oli solmia kauppasopimus Etiopian keisarin Teodoros II:n kanssa, puolustaa katolisia lähetyssaarnaajia ja luoda markkinoita ranskalaisille tuotteille. Teodoros epäili Lejeania yhteistyöstä Egyptin kanssa ja karkotti hänet maasta seuraavan vuoden lopussa.

Vuonna 1865 Lejean matkusti Lähi-Itään, Anatoliaan, Mesopotamiaan, Afganistaniin ja Kashmiriin. Vuosina 1867–1870 hän teki useita matkoja Osmanivaltakuntaan. Lejean on laatinut matkakuvauksia, kansatieteellisiä tutkimuksia ja karttoja.

Lähteet

Ranskalaiset tutkimusmatkailijat
Vuonna 1824 syntyneet
Vuonna 1871 kuolleet
Valtakunta (kirjasarja)

Valtakunta on yhdysvaltalaisen kirjailijan Sarah J. Maasin aikuisille suunnattu fantasiaromaanisarja. Se alkaa samannimisestä romaanista, joka julkaistiin toukokuussa 2015. Tarina seuraa kuolevaisen Feyre Archeronin matkaa sen jälkeen, kun hänet on tuotu Prythianin keijumaille.

Romaanit
 
 
 
 
 

Kirjasarjat
Perseus Karlström

Perseus Karlström (s. 2. toukokuuta 1990 Eskilstuna, Ruotsi) on ruotsalainen kilpakävelijä. Hänen uransa suurimmat saavutukset ovat MM-pronssi 20 kilometrin matkalta Dohassa 2019 ajalla 1.27.00 ja niin ikään MM-pronssi Eugenessa 2022 ajalla 1.19.18. Eugenessa hän saavutti pronssia myös 35 kilometrin matkalla maansa ennätysajalla 2.23.44. Saman vuoden Münchenin EM-kilpailuissa hän saavutti 20 kilometrillä hopeaa ajalla 1.19.23. Vuodelle 2021 siirretyissä Tokion olympialaisissa hän oli 20 kilometrillä yhdeksäs. Hän teki 20 kilometrin kävelyn Ruotsin ennätyksen 1.18.07 La Coruñassa kesäkuussa 2019.

Karlströmin vanhemmat Enrique Vera Ibáñez ja Siw Karlström sekä veli Ato Ibáñez ovat myös kilpakävelijöitä.

Lähteet 

Elävät henkilöt
Vuonna 1990 syntyneet
Ruotsalaiset kävelijät
FlixBus

Flixbus (['flɪksbʊs]; FLiXBUS ) on saksalainen yritys, joka koordinoi bussiliikennettä Euroopan ja Yhdysvaltojen kaupunkien välillä. Flixbusin omistaa Flixmobility GmbH, joka liikennöi myös Flixtrainia ja Flixcaria .

Historia 
Yritys perustettiin vuonna 2013 Saksan kuljetusmarkkinoiden vapauttamisen jälkeen. Vuonna 2015 Flixbus aloitti laajentumisensa Euroopassa, jonka rahoittivat sijoittajat, kuten Daimler . Flixbusin perustivat Münchenissä vuonna 2013 Daniel Krauss, Jochen Engert ja André Schwämmlein, jotka aloittivat ensimmäisen Saksan reittinsä helmikuussa 2013. Jo vuotta myöhemmin, vuonna 2014, Flixbus liikennöi valtakunnallista verkkoa. Alkuvuodesta 2015 yhtiö ilmoitti kansainvälistävänsä koko liiketoimintamallinsa. Kesällä 2015 Flixbus käynnisti italialaisen tytäryhtiönsä Milanossa  ja astui äskettäin vapautetuille Ranskan markkinoille "Flixbus Francen" kanssa.  Marraskuussa 2015 Flixbus julkisti uuden sivukonttorin Flixbus BV : n Hollannissa ja sen myötä myös ensimmäisen Hollannin kansallisen bussiverkoston eri kaupunkien välillä. Saksan, Ranskan ja Italian jälkeen nämä olivat toimittajan seuraavat kansalliset markkinat , kun taas kansainväliset reitit yhdistivät jo kohteita Sveitsissä, Belgiassa, Itävallassa, Espanjassa ja Yhdistyneessä kuningaskunnassa . Syyskuussa 2016 Flixbus ilmoitti suunnitelmistaan laajentua uusille markkinoille Skandinaviassa . Vuonna 2017 Stefans Bussista Göteborgissa ja Expressbuss i Linköping AB :sta tuli Flixbusin ruotsalaisia bussikumppaneita.  Flixbus on yhdessä tanskalaisten pk-yrityskumppaneiden kanssa käynnistänyt kotimaan verkoston Tanskassa keväällä 2017 uuden tytäryhtiön Flixbus Danmark A/S :n alaisuudessa.  2. toukokuuta 2018 FlixBus osti Swebus Express AB :n.

Toiminta 
Linja-autoliikenne tapahtuu yhteistyössä alueellisten pienten ja keskisuurten bussiyhtiöiden kanssa. Reittiliikenteen päivittäisestä toiminnasta vastaavat paikalliset linja-autoyrittäjät ja Flixbus vastaa verkostosuunnittelusta, markkinoinnista, hinnoittelusta, laadunvarmistuksesta ja liiketoiminnan asiakaspalvelusta. Yhtiön liiketoimintamalli on erittäin skaalautuva, joka on mahdollistanut nopean kasvun. 

Flixbus-reitistö tarjoaa 400 000 päivittäistä yhteyttä 2500 kohteeseen 30 maassa. Flixbusilla on yli 3 000 työntekijää (ja yli 10 000 kuljettajaa 500 kumppaniyrityksellä) kotimaan bussiliikenteessä Tanskassa, Ranskassa, Italiassa, Kroatiassa, Alankomaissa, Norjassa, Puolassa, Sveitsissä, Ruotsissa, Saksassa, Itävallassa ja Yhdysvalloissa .

Lähteet

Ulkoiset linkit 

 Virallinen verkkosivusto

Linja-autoyhtiöt
Saksalaiset liikenneyhtiöt
Saksalaiset liikenneyhtiöt
Linja-autoyhtiöt
Tyrell Malacia

Tyrell Malacia (s. 17. elokuuta 1999 Rotterdam) on alankomaalainen jalkapalloilija, pelipaikaltaan vasen laitapuolustaja, joka edustaa englantilaista Manchester Unitedia. Malacia on Feyenoordin kasvatti. Hän esiintyi ensimmäistä kertaa Feyenoordin edustusjoukkueessa joulukuussa 2017. Heinäkuussa 2022 Malacia siirtyi Manchester Unitediin neljävuotisella sopimuksella.

Malacia on edustanut Alankomaita junioritasolla, ja esiintyi ensi kerran miesten joukkueessa 4. syyskuuta 2021. Kauden 2021–2022 loppuun mennessä Malacia on pelannut miesten tasolla yhteensä 5 maaottelua.

Lähteet 

Vuonna 1999 syntyneet
Alankomaalaiset jalkapalloilijat
Elävät henkilöt
Sophie Román Haug

Sophie Román Haug (s. 4. kesäkuuta 1999 Kløfta) on norjalainen jalkapalloilija. Hän on pelipaikaltaan hyökkääjä. Hän on pelannut Norjan naisten maajoukkueessa EM-kilpailujen 2022 päättyessä kaksi maaottelua.

Haug edusti kotimaassaan Lillestrømiä kausina 2015–2021. Hän siirtyi helmikuussa 2022 italialaisseura AS Romaan. Hän pelasi kevätkaudella 2022 Serie A:ssa seitsemän ottelua ja teki niissä neljä maalia.

Haug pelasi Norjan eri nuorisomaajoukkueissa kymmeniä otteluja. Naisten maajoukkueessa hän pelasi ensimmäisen kerran kesäkuussa 2022 ystävyysottelussa Tanskaa vastaan. Toisen maaottelunsa hän pelasi EM-kilpailuissa 2022 tultuaan vaihdosta kentälle viimeisessä alkulohko-ottelussa Itävaltaa vastaan.

Lähteet 

Norjalaiset jalkapalloilijat
Vuonna 1999 syntyneet
Elävät henkilöt